Фридрих Хебел
Вечерно чувство

Превод от немски: Димитър Стоевски, —

chitanka.info

От времена изконни мирно

денят се бори със нощта

и тяхната борба неспирна

ще продължава с вечността.

От тежка мъка във гърдите

аз бях нечувано злочест.

Сърце, какво така честито

нечакано те стори днес?

Накрая радост и несрета

заглъхват, както глъхне звън,

ала усещам, че и двете

ме залюляват кротко в сън.

Нагоре като лъх понесен

към някакъв невидим свод,

досъщ като приспивна песен

за мен е целият живот.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.